STC නමින් නව නිපැයුම් රාශියක් වෙළඳ පොළට එක්වී ඇත.කෘෂිකර්මාන්තය, යන්ත්‍ර සූත්‍ර, අධ්‍යාපනික උපකරණ, කාර්යාල උපකරණ, නව තාක්ෂණික උපකරණ, ගෘහ උපකරණ, රසායනික ද්‍රව්‍ය, කලා භාණ්ඩ, වායු සමීකරණ, විදුලි උපකරණ, ඉලෙක්ට්‍රොනික් භාණ්ඩ , අත් යන්ත්‍ර, ටයර් ටියුබ්, ඇතුළු භාණ්ඩ දොළොස් දහසකට වැඩි ප්‍රමාණයක් මේ වන විට රාජ්‍ය වාණිජ නීතිගත සංස්ථාවෙන් අලෙවි වෙයි.එක්සත් ජාතික පක්ෂ පාලන සමයෙන් අහිමි වූ කෝටි ගණනක ගොඩනැගිලි වෙනුවට මෙම ආයතනය මිලියන පන්සියයකට වැඩි මුදලක් ආයෝජනය කර කුරුණෑගල, යාපනය, මහනුවර, නාරාහේන්පිට, මාතර, ඇතුළු ප්‍රදේශ කිහිපයක නව ප්‍රදර්ශනාගාර පිහිටුවා තිබේ.රජයේ භාණ්ඩාගාරයෙන් හෝ වෙනත් කිසිම ආයතනයකින් ණය ආධාර ලබා නොගෙන ආයතනය විසින්ම උපයන ලාබ ඔස්සේ ඒවා ප්‍රති ආයෝජනය කරමින් මෙම නව ප්‍රදර්ශනාගාර සහ නිපැයුම් සිදු කරනු ලබයි.තවද රාජ්‍ය වාණිජ නීතිගත සංස්ථාව සතු බැංකු ස්ථාවර තැන්පතුවල වටිනාකම ලක්ෂ තුන්දහස් හත්සියය ඉක්මවා ගොස් තිබේ.තවද එක්සත් ජාතික පක්ෂයෙන් එහි සේවයෙන් ඉවත් කර සිටින ස්වල්ප පිරිසටද වැටුප් ගෙවා නොමැතිව තිබියදී වර්තමාන රාජ්‍ය වාණිජ නීතිගත සංස්ථා සේවක සේවිකාවෝ ඉහළ වැටුප් ප්‍රසාද දීමනා සහ දිරි දීමනා ලබමින් සිටිති.මෙම ආයතනය කෙටි කාලයක් තුළ මෙතරම් විශාල දියුණුවක් කරා ගමන් කළේ ජනාධිපති මහින්ද රාජපක්ෂ මහතාගේ සෘජු මගපෙන්වීම, ඇමැති ජොන්ස්ටන් ප්‍රනාන්දු මහතාගේ සහයෝගය සහ එහි සභාපති ප්‍රදීප් ගුණවර්ධන මහතාගේ කැපවීමේ ප්‍රතිපලය නිසා වෙනි.ඒ පිළිබඳ අදහස් දැක්වූ සභාපති ප්‍රදීප් ගුණවර්ධන මහතා කියා සිටියේ 'මෙම දියුණුවේ රහසට බලපෑ එකම හේතුව පිළිගත් රාජ්‍ය ප්‍රතිපත්තියක් තුළ ක්‍රියා කිරීමයි.